GUVERNUL  REPUBLICII  MOLDOVA

HOTĂRÂRE nr. ____

din                                        2024
Chișinău

privind conținutul și formatul evidențelor produselor fitosanitare păstrate de utilizatorii profesioniști 
UE
Proiect

În temeiul art. 46  alin. (1) din Legea nr. 403/2023 privind introducerea pe piață a produselor fitosanitare și pentru modificarea unor acte normative (Monitorul Oficial al Republicii Moldova, 2024, nr. 89-92 art.131), 

Guvernul HOTĂRĂȘTE: 

1.	Se aprobă Regulamentul privind conținutul și formatul evidențelor produselor fitosanitare păstrate de utilizatorii profesioniști.
2.	Prezenta hotărâre intră în vigoare la data de 1 iulie 2026. 
3.	Implementarea prevederilor prezentei hotărâri este încredințată Agenției Naționale pentru Siguranța Alimentelor, care va exercita controlul asupra executării acesteia.
4.	Anexa 2 la Hotărârea Guvernului nr. 1045/2005 privind aprobarea Regulamentului cu privire la importul, stocarea, comercializarea și utilizarea produselor de uz fitosanitar și a fertilizanților, se abrogă la data intrării în vigoare a prezentei hotărâri.
5.	Prezenta hotărâre se abrogă și își încetează aplicabilitatea la data aderării 
Republicii Moldova la Uniunea Europeană.

PRIM-MINISTRU							Dorin RECEAN

Contrasemnează:

Ministrul agriculturii și 
industriei alimentare						Ludmila CATLABUGA

Aprobat prin
 Hotărârea Guvernului nr.____ din____2025

Regulamentul
privind conținutul și formatul evidențelor produselor fitosanitare păstrate de utilizatorii profesioniști

Prezentul Regulament transpune Regulamentul de punere în aplicare (UE) 2023/564 al Comisiei din 10 martie 2023 privind conținutul și formatul evidențelor produselor de protecție a plantelor păstrate de utilizatorii profesioniști în temeiul Regulamentului (CE) nr. 1107/2009 al Parlamentului European și al Consiliului, CELEX: 32023R0564, publicat în Jurnalul Oficial al Uniunii Europene JO L 74, 13.3.2023.
Capitolul I
DISPOZIȚII GENERALE
Secțiunea 1. Conținutul și formatul evidențelor
1.	Utilizatorii profesioniști ai produselor fitosanitare (în continuare – produse de 
protecție a plantelor) furnizează în evidențele menționate la art. 46 alin. (1) din Legea nr. 403/2023 privind introducerea pe piață a produselor fitosanitare și pentru modificarea unor acte normative (denumite în continuare „evidențele”) informațiile prevăzute în anexa nr.1 al prezentului regulament.
2.	Utilizatorii profesioniști pot identifica locația zonei, a unității sau a instalației 
în care a fost utilizat un produs de protecție a plantelor prin intermediul unității de teren, aferente cererii de ajutor cu informații geospațiale din cadrul Sistemului Integrat de Administrare și Control (în continuare - SIAC) aprobat prin Hotărârea Guvernului nr. 597/2024 cu privire la Sistemul integrat de administrare și control și instituirea Sistemului informațional ”Registrul fermierilor”. 
3.	Prin derogare de la pct. 2. sau în cazul în care, în temeiul pct. 1. acest 
lucru nu este necesar pentru un anumit tip de utilizare, utilizatorii profesioniști folosesc nr. cadastral sau metoda de identificare geospațială a locației zonei în conformitate cu Hotărârea de Guvern nr. 212/2022 cu privire la aprobarea Conceptului Sistemului informaţional geographic de stat "Geoportalul tematic pentru datele spaţiale ale Agenţiei Geodezie, Cartografie şi Cadastru" şi a Regulamentului privind modul de ţinere a Sistemului  informaţional  geografic de stat "Geoportalul tematic pentru datele spaţiale ale Agenţiei Geodezie, Cartografie şi Cadastru".
4.	Utilizatorii profesioniști înregistrează utilizarea produselor de protecție a 
plantelor conform denumirilor comune ale culturilor, situațiile sau utilizările terenurilor corespunzătoare codurilor Organizației Europene pentru Protecția Plantelor ( în continuare - OEPP) și Etapele de creștere ale plantelor mono- și dicotiledonate aprobată de către autoritatea competentă de eliberarea autorizației (în continuare - monografia BBCH).
5.	Dispozițiile prezentei secțiuni nu conferă autorității competente de
implementarea politicilor să solicite utilizatorilor profesioniști să includă în evidențe alte informații care nu intră sub incidența art. 46 alin. (1) din Legea nr. 403/2023.
6.	Utilizatorii profesioniști ai produselor de protecție a plantelor au obligația de 
a păstra evidențele în format electronic, utilizând un format prelucrabil automat, structurat în așa fel încât să permită aplicațiilor software identificarea, recunoașterea și extragerea facilă a datelor specifice, inclusiv a declarațiilor individuale de fapt și a structurii lor interne, în conformitate cu normele aplicabile privind datele deschise și reutilizarea informațiilor din sectorul public.

Secțiunea 2. Momentul înregistrării și al transferului în format electronic
7.	Utilizatorul profesionist înregistrează fiecare utilizare a unui produs de 
protecție a plantelor în decursul a 5 zile lucrătoare.
8.	În situația în care evidențele nu sunt întocmite inițial în formatul electronic 
stabilit la pct. 6., acestea se vor transfera în formatul respectiv în termen de cel mult 30 de zile de la data aplicării produsului de protecție a plantelor.
9.	Pentru utilizările produselor de protecție a plantelor realizate înainte de 1 
ianuarie 2030, autoritatea competentă de implementare a politicilor poate stabili perioade mai extinse decât cele prevăzute la pct. 8. pentru transferul evidențelor în formatul electronic specificat la pct. 6., cu condiția ca toate evidențele să fie disponibile în formatul electronic respectiv până cel târziu la data de 31 ianuarie a anului care succede anului de utilizare a produsului de protecție a plantelor.

Secțiunea 3. Furnizarea de informații autorităților competente și altor    persoane fizice sau juridice
10.	 În cazul în care autoritatea competentă de implementare a politicilor solicită,
conform art. 46 alin. (2) din Legea nr. 403/2023, furnizarea informațiilor cuprinse în evidențe, utilizatorul profesionist are obligația de a pune la dispoziția autorității respective informațiile solicitate, în termen de 5 zile lucrătoare.
11.	 În cazul în care autoritatea competentă solicită în mod explicit informațiile 
cuprinse în evidențele întocmite pentru utilizările produselor de protecție a plantelor în formatul electronic prevăzut la pct. 6., înainte de expirarea termenelor aplicabile prevăzute la pct. 8. și 9., utilizatorul profesionist este obligat să furnizeze informațiile în formatul electronic respectiv înainte de expirarea termenului aplicabil sau în termen de 10 zile lucrătoare, oricare dintre acestea survine mai întâi.
12.	 Utilizatorii profesioniști care acționează în temeiul unor acorduri 
contractuale pentru o altă persoană fizică sau juridică, sunt obligați să acorde acces la evidențe sau să furnizeze o copie a acestora persoanei contractante, fără întârzieri ori restricții nejustificate.
Capitolul II
DISPOZIȚII FINALE ȘI TRANZITORII
13.	 Prezenta Hotărâre de Guvern intră în vigoare la 1 iulie 2026, cu excepția 
dispozițiilor de la pct. 2., care își produce efectele la data de funcționare a SIAC stabilit de către autoritatea competentă de elaborarea politicilor printr-un apel de lansare.
14.	 În termen de 12 luni de la data publicării prezentei Hotărâri, autoritatea 
competentă de eliberare a autorizațiilor a politicilor va asigura plasarea denumirilor comune ale culturilor, situațiile sau utilizările terenurilor corespunzătoare codurilor OEPP și etapele de creștere a culturilor în conformitate cu monografia BBCH pe pagina web oficială a instituției. 
15.	 Prevederile prezentei Hotărâri de Guvern se aplică de la 1 iulie 2026.
16.	 Utilizatorii profesioniști ai produselor de protecție a plantelor, până la 
intrarea în vigoare a prezentei Hotărâri, înregistrează fiecare utilizare în Registrul de evidenţă a utilizării produselor fitosanitare conform anexei nr. 2. 

Anexa nr.1
la Hotărârea Guvernului nr._____din___2025
Informații care trebuie incluse în evidențe, astfel cum se prevede la Capitolul I, secțiunea 1
Tipul utilizării	Produsul de protecție a plantelor utilizat	Momentul utilizării	Doza de aplicare	Localizarea sau identificarea zonei sau a unității tratate	Dimensiunea sau volumul zonei sau unității tratate	Cultura sau situația/utilizarea terenului	
Tratamentul suprafețelor (cum ar fi terenuri agricole, zone de agrement, linii de cale ferată, suprafețe necultivate sau sere, altele decât cele menționate în rândul următor)	Denumirea produsului și numărul autorizației	Data și, după caz, momentul începerii (ora)	Cantitatea în kilograme/litri de produs de protecție a plantelor aplicat pe hectar	Metoda de identificare menționată la pct. 2. și pct. 3.	Numărul de hectare tratate	Denumirile culturilor, situațiile/utilizările terenurilor în conformitate cu codurile OEPP, după caz, și etapa de creștere în conformitate cu monografia BBCH, după caz	
Tratarea spațiilor închise sau în spații închise [de exemplu, tratarea prin nebulizare/stropire a spațiilor de depozitare, a depozitelor goale de cereale sau a serelor permanente definite la art. 4 din Legea nr. 403/2023].	Denumirea produsului și numărul autorizației	Data	Cantitatea în kilograme/litri de produs de protecție a plantelor aplicat pe metru cub sau pe metru pătrat	Numărul de stocare/al serei și metoda de identificare menționată la pct. 2. și pct. 3.	Volumul în metri cubi sau suprafața în metri pătrați a instalației tratate	Denumirile culturilor, situațiile în conformitate cu codurile OEPP, după caz, și etapa de creștere în conformitate cu monografia BBCH, după caz	
Tratamentul semințelor sau al materialului de reproducere a plantelor (cum ar fi cartofii de sămânță)	Denumirea produsului și numărul autorizației	Data	Cantitatea în kilograme/litri de produs de protecție a plantelor aplicat pe kilogram, tonă sau număr de semințe	Metoda de identificare menționată la pct. 2. și pct. 3.	Cantitatea tratată în kilograme, tone sau număr de semințe	Denumirile culturilor în conformitate cu codurile OEPP, după caz, și numărul lotului, după caz